**Všeobecne záväzné nariadenie Obce Popudinské Močidľany č. 1/2022 o výške príspevku za pobyt dieťaťa v Materskej škole a Školskom klube detí Popudinské Močidľany a o výške príspevku zákonného zástupcu dieťaťa na čiastočnú úhradu nákladov a určenie  podmienok úhrady v Školskej jedálni Popudinské Močidľany**

Obecné zastupiteľstvo v Popudinských Močidľanoch na základe ustanovenia § 6 ods. 1) a § 11 ods. 4) písm. g) zákona č. 369/1990 Zb. o obecnom zriadení v znení neskorších predpisov a na základe § 28 ods. 5) , § 49 ods. 4), § 114 ods. 6), § 116 ods. 6) a § 140 ods. 10) zákona č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov vydáva toto všeobecne záväzné nariadenie (ďalej len „VZN“):

**Čl. 1**

**Úvodné ustanovenia**

(1) Obec Popudinské Močidľany je zriaďovateľom :

- Materskej školy , Popudinské Močidľany č. 330, (Školskej jedálne pri MŠ)

- Základnej školy, Popudinské Močidľany č. 140, (Školského klubu detí pri ZŠ)

**(2 ) Materská škola (MŠ), Popudinské Močidľany č. 330 a Školský klub detí (ŠKD) pri Základnej škole Popudinské Močidľany č. 140:**

2.1. Vzdelávanie v MŠ a ŠKD sa v obci Popudinské Močidľany uskutočňuje za čiastočnú úhradu.

* 1. Za pobyt dieťaťa v MŠ a ŠKD zriadenej obcou prispieva zákonný zástupca na čiastočnú

úhradu výdavkov MŠ a ŠKD mesačne na jedno dieťa sumou najviac 15% sumy životného minima pre jedno nezaopatrené dieťa podľa § 2 písm. c) zák. č. 601/2003 Z. z. o životnom minime a o zmene a doplnení niektorých zákonov v znení neskorších predpisov.

2.3 Príspevok v MŠ a ŠKD sa neuhrádza za dieťa:

a) ktoré má jeden rok pred plnením povinnej školskej dochádzky,

b) ktorého zákonný zástupca dieťaťa predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c) ktoré je umiestnené v zariadení na základe rozhodnutia súdu.

* 1. Na základe rozhodnutia zriaďovateľa sa neuhrádza príspevok v MŠ a ŠKD za dieťa, ktoré:

1. má prerušenú dochádzku do MŠ a ŠKD na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
2. nedochádzalo do MŠ a ŠKD v čase školských prázdnin alebo bola prerušená prevádzka v MŠ a ŠKD zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.
   1. Príspevok za pobyt dieťaťa v MŠ a ŠKD sa použije na čiastočnú úhradu materiálových nákladov, alebo nákladov na niektoré služby MŠ a ŠKD.

**(3 ) Školská jedáleň pri Materskej škole Popudinské Močidľany č. 330:**

3.1. Obec Popudinské Močidľany je zriaďovateľom zariadenia školského stravovania - Školskej jedálne pri Materskej škole Popudinské Močidľany č. 330.

3.2 Školská jedáleň poskytuje stravovanie deťom, alebo žiakom, zamestnancom škôl a školských zariadení a iným fyzickým osobám (§140 zák. č. 245/2008 Z. z. v znení neskorších predpisov) za úhradu nákladov na nákup potravín podľa vekových kategórií stravníkov v súlade s odporúčanými uvedenými finančnými pásmami (odporúčané výživové dávky) s 2. finančným pásmom určeným MŠVVaŠ SR. Zákonný zástupca prispieva tiež na čiastočnú úhradu režijných nákladov .

3.3 Výška príspevku za čiastočnú úhradu režijných nákladov v školskej jedálni sa určuje paušálne vo výške **6,00 EUR** na 1 dieťa, či žiaka v čase jeho pobytu v škole alebo v školskom zariadení za mesiac a vo výške **0,60 EUR** na 1 fyzickú osobu za 1 obed/deň, s výnimkou zamestnancov škôl a školských zariadení.

**Čl. 2**

**Výška príspevku a podmienky platenia príspevku**

**(1 ) Materská škola, Popudinské Močidľany:**

* 1. Výška príspevku za pobyt dieťaťa v  Materskej škole Popudinské Močidľany je **25,00**

**EUR** za jedno dieťa mesačne.

1.2. Príspevok sa uhrádza vopred do 20. dňa daného kalendárneho mesiaca, do pokladne Obecného úradu Popudinské Močidľany, prostredníctvom pokladne MŠ.

**(2) Školský klub detí pri Základnej škole Popudinské Močidľany č. 140:**

* 1. Výška príspevku za pobyt dieťaťa v Školskom klube detí pri Základnej škole Popudinské

Močidľany je **12,00 EUR** za jedno dieťa mesačne.

2.2. Príspevok sa uhrádza vopred do 20. dňa daného kalendárneho mesiaca, do pokladne Obecného úradu Popudinské Močidľany, prostredníctvom pokladne ŠKD.

**(3 ) Školská jedáleň pri Materskej škole Popudinské Močidľany č. 330:**

* 1. Obec Popudinské Močidľany zaraďuje Školskú jedáleň pri Materskej škole Popudinské

Močidľany do 3. finančného pásma nákladov na nákup potravín na jedno jedlo podľa vekových kategórií stravníkov. Určuje výšku príspevku na stravovanie v školskej jedálni pri MŠ na stravníka a jedlo v čase ich pobytu v školskom zariadení nasledovne :

**( stravníci od 2 – do 6 rokov ) - MŠ**

|  |  |  |  |
| --- | --- | --- | --- |
| **DESIATA** | **OBED** | **OLOVRANT** | **EUR** |
| **0,38** | **0,90** | **0,26** | **1,54** |

(slovom : jedno euro a štyridsaťpäť centov / za jedno dieťa denne)

**( stravníci od 6 – do 11 rokov ) - ŠKD**

|  |  |  |  |
| --- | --- | --- | --- |
| **DESIATA** | **OBED** | **OLOVRANT** | **EUR** |
| **0** | **1,21** | **0** | **1,21** |

(slovom : jedno euro a pätnásť centov / za jedno dieťa denne)

**(stravníci – zamestnanci)**

|  |  |  |  |
| --- | --- | --- | --- |
| **DESIATA** | **OBED** | **OLOVRANT** | **EUR** |
| **0** | **1,41** | **0** | **1,41** |

(slovom : jedno euro a tridsaťtri centov / za jednu osobu denne.)

**(stravníci – ostatné FO)**

|  |  |  |  |
| --- | --- | --- | --- |
| **DESIATA** | **OBED** | **OLOVRANT** | **EUR** |
| **0** | **2,70** | **0** | **2,70** |

(slovom : dve eurá šesťdesiatdva centov / za jednu osobu denne.)

* 1. Zákonný zástupca dieťaťa je povinný uhradiť finančný príspevok vopred v plnej výške

na účet školskej jedálne č.: IBAN: **SK 10 5600 0000 0026 8110 4006**, a to trvalým príkazom k  20. dňu v danom kalendárnom mesiaci. Prvá platba prebehne v mesiaci august a  posledná v mesiaci máj, resp. jún (ak dieťa navštevuje MŠ aj v mesiaci júl). Do správy pre prijímateľa je potrebné uviesť meno dieťaťa, za ktoré je príspevok uhrádzaný (nie meno platiteľa). Preplatky na stravnom budú vyúčtované a zaslané naspäť na číslo účtu platiteľa v  nasledujúcom mesiaci po skončení stravovania (júl, resp. august).

3.3. Zamestnanci sú povinní uhradiť finančný príspevok vopred v  plnej výške na účet školskej jedálne č.: IBAN: **SK 10 5600 0000 0026 8110 4006**, a to trvalým príkazom k  20. dňu v danom kalendárnom mesiaci. Prvá platba prebehne v mesiaci august a  posledná v  mesiaci máj, resp. jún (ak zamestnanec MŠ pracuje aj v mesiaci júl). Do správy pre prijímateľa uvedie zamestnanec svoje meno. Preplatky na stravnom budú vyúčtované a zaslané späť na číslo účtu platiteľa v nasledujúcom mesiaci po skončení stravovania (júl, resp. august). Zamestnávateľ uhradí časť stravy za zamestnancov takisto vopred v plnej výške na účet školskej jedálne.

3.4. Ostatné fyzické osoby sú povinné uhradiť stravné vopred v plnej výške na účet školskej jedálne č.: IBAN: **SK 10 5600 0000 0026 8110 4006**, a to k  20. dňu v danom kalendárnom mesiaci, v ktorom sa v zariadení stravovali. Preplatky na stravnom budú vyúčtované a  zaslané späť na číslo účtu platiteľa v nasledujúcom mesiaci po skončení stravovania.

3.5. Neúčasť na stravovaní **je možné nahlásiť v čase od 7.00 hod. do 7.15 hod. príslušného dňa,** kedy sa stravník nezúčastní stravovania, a to na telefonickom čísle: **0904550568**, alebo prostredníctvom mailu: [**sjmspopmoc@azet.sk**](mailto:sjmspopmoc@azet.sk)**,** vedúcej školskej jedálne. Neúčasť na stravovanísa zohľadní až po skončení stravovania, v rámci vyúčtovania uvedeného v predchádzajúcich bodoch tohto VZN.

3.6 Zákonný zástupca dieťaťa alebo žiaka v MŠ a ZŠ prispieva na úhradu časti režijných nákladov vo výške **6,00 EUR/mesiac**. Ostatné fyzické osoby /stravníci prispievajú na úhradu režijných nákladov vo výške **0,60 EUR/deň/obed.** Príspevok na úhradu časti režijných nákladov uvedených v predchádzajúcej vete sa hradí bez ohľadu na množstvo odobratej stravy, ale je závislý na tom, či dieťa alebo žiak v MŠ, ZŠ a ostatná fyzická osoba je prihlásená na odber stravy.

Príspevok na úhradu časti režijných nákladov sa hradí počas príslušného školského roku **v dvoch splátkach**, a to nasledovne:

a) Za mesiace september až december príslušného školského roku **najneskôr do 20. októbra** príslušného roku.

b) Za mesiace január až jún príslušného školského roku **najneskôr do 20. februára** príslušného roku.

3.7. Ak bude prerušená prevádzka v MŠ, ZŠ a ŠKD zapríčinená zriaďovateľom alebo inými závažnými dôvodmi, v týchto prípadoch zákonný zástupca dieťaťa alebo žiaka, či ostatná fyzická osoba **príspevok** na úhradu časti režijných nákladov **neuhrádza**.

3.7 Zákonný zástupca dieťaťa alebo žiaka, zamestnanci a ostatné fyzické osoby sú povinné uhradiť príspevok na úhradu časti režijných nákladov podľa Čl. 2 ods. 3.6 tohto VZN do pokladne Obecného úradu Popudinské Močidľany, prostredníctvom pokladní MŠ a ŠKD.

**Čl. 3**

**Spoločné a záverečné ustanovenia**

* + - 1. Všeobecne záväzné nariadenie č. 2/2021 o výške príspevku za pobyt dieťaťa v Materskej škole a Školskom klube detí Popudinské Močidľany a o výške príspevku zákonného zástupcu dieťaťa na čiastočnú úhradu nákladov a určenie  podmienok úhrady v Školskej jedálni Popudinské Močidľanysa zrušuje dňom nadobudnutia účinnosti tohto VZN č. 1/2022.
      2. Toto všeobecné záväzné nariadenie nadobúda platnosť dňom 24.08.2022 a účinnosť 1.9.2022.
      3. Na tomto všeobecne záväznom nariadení sa uznieslo Obecné zastupiteľstvo Popudinské Močidľany dňa 09.08.2022, schváleným Uznesením č. 24/2022.

V Popudinských Močidľanoch dňa 10.08.2022

Vyvesené dňa: 25.07.2022

Zvesené dňa: 09.08.2022

Vznesené pripomienky :- - -

Mgr. Dana Žúrková

Starostka obce